wickkiey/tamil-wikipedia-chunked huggingface dataset:
# புத்தூர், யாழ்ப்பாணம்

:புத்தூர் என்ற பெயரில் உள்ள பிற ஊர்களைப் பற்றி அறிய, புத்தூர் என்ற பக்கத்தைப் பார்க்கவும்.  
**புத்தூர்**, இலங்கையின் யாழ்ப்பாண மாவட்டத்தில் வலிகாமம் கிழக்குப் பிரதேச செயலாளர் பிரிவுக்குள் அடங்கியுள்ள ஒரு ஊராகும். யாழ்ப்பாணம் - பருத்தித்துறை வீதியில் சிறுப்பிட்டிக்கும், ஆவரங்காலுக்கும் இடையில் இவ்வூர் அமைந்துள்ளது. பருத்தித்துறை வீதி வழியாக யாழ்ப்பாணத்திலிருந்து ஏறத்தாழ 15 கி.மீ. தொலைவிலும், பருத்தித்துறையில் இருந்து 18.5 கி.மீ. தொலைவிலும் இது உள்ளது. சிறுப்பிட்டி, நவக்கிரி, ஆவரங்கால், வாதரவத்தை ஆகிய ஊர்கள் புத்தூரைச் சுற்றி அமைந்துள்ளன.
# புத்தூர், யாழ்ப்பாணம்

## குறிச்சிகள்

இவற்றுள் சில:
- காளியானை (புத்தூர் கிழக்கு)
- கலைமதி (புத்தூர் மேற்கு)
- ஏரந்தனை (புத்தூர் வடக்கு)
- புத்தகலட்டி
- அந்தரானை
# புத்தூர், யாழ்ப்பாணம்

## நிறுவனங்கள்

### பாடசாலைகள்

புத்தூரில் நான்கு பாடசாலைகள் உள்ளன:
- புத்தூர் சோமாஸ்கந்தக் கல்லூரி
- புத்தூர் இந்து ஆரம்பப் பாடசாலை
- புத்தூர் மெதடிஸ்த மிசன் தமிழ்க் கலவன் பாடசாலை
- புத்தகலட்டி ஸ்ரீ விஸ்ணு வித்தியாலயம்
- சிறீ பஞ்சசீல வித்தியாலயம்  
இவற்றுள் பெரியது புத்தூர் சோமாஸ்கந்தா கல்லூரி ஆகும்.
# புத்தூர், யாழ்ப்பாணம்

## நிறுவனங்கள்

### ஆலயங்கள்

- புத்தூர் மேற்கு விஸ்வநாத சுவாமி ஆலயம் (புத்தூர் சிவன் கோவில்)
- புத்தூர் மேற்கு கலைமதி கண்ணகி அம்மன் ஆலயம்
- புத்தூர் காளி அம்மன் கோவில் (புத்தூர் கிழக்கு)
- புத்தூர் கிழக்கு தேரம்பிள்ளை சித்திவிநாயகர் ஆலயம்
- புத்தூர் கிழக்கு குருநாதசுவாமி ஆலயம்
- புத்தூர் வராகி அம்மன் ஆலயம் (புத்தூர் மேற்கு)
- புத்தூர் மேற்கு கலைமதி ஆலடி முருகன் ஆலயம்
- புத்தூர் வடக்கு வேம்பாப்புலம் ஞானவைரவர் ஆலயம்
- புத்தூர் கிழக்கு பெரியதம்பிரான் கோயில்
- புத்தூர் வடக்கு மஞ்சள் உனா ஞானவைரவர் ஆலயம்
- புத்தூர் கிழக்கு கருகப்பை ஜெகதாம்பிகை சமேத வேதபுரீஸ்வரர் தேவஸ்தானம்
- புத்தூர் கிழக்கு ஞானவைரவர் ஆலயம் (காளியானை)
- புத்தூர் கிழக்கு தல்லுடை கன்னியர் வைரவர் ஆலயம்
- புத்தூர் காரைக்கூடல் வைரவர் ஆலயம்
- புத்தூர் மணற்பகுதி ஸ்ரீ புவனேஸ்வரி அம்பாள் ஆலயம்
- புத்தூர் புனித லூக்கா தேவாலயம்
# புத்தூர், யாழ்ப்பாணம்

## புத்தூரைச் சேர்ந்தவர்கள்

- புதுவை இரத்தினதுரை, கவிஞர்
- புதுவை அன்பன், நாடகக் கலைஞர், பாடலாசிரியர்
- கனகாம்பாள் சதாசிவம், மெல்லிசைப் பாடகி
# சியால்தஹ் - பலியா விரைவுவண்டி

**சியால்தஹ் - பலியா விரைவுவண்டி**, இந்திய இரயில்வேயினால் இயக்கப்படுகிறது. இது சியல்தஹில் இருந்து கிளம்பி, பலியா வரை சென்று திரும்பும்.
# சியால்தஹ் - பலியா விரைவுவண்டி

## வழித்தடம்

இந்த தொடர்வண்டி நின்று செல்லும் நிலையங்கள்.
- சியல்தஹ்
- பர்தமான் சந்திப்பு
- துர்காபூர்
- ஆசான்சோல் சந்திப்பு
- சித்தரஞ்சன்
- மதுபூர் சந்திப்பு
- ஜசிடீஹ் சந்திப்பு
- ஜாஜா
- கியுல் சந்திப்பு
- பரவுனி சந்திப்பு
- ஹாஜிப்பூர் சந்திப்பு
- சோன்பூர் சந்திப்பு
- சப்ரா
- பலியா
# யுங் இல்-வூ

**யுங் இல்-வூ** (பிறப்பு: 9 செப்டம்பர் 1987) ஒரு தென் கொரியா நாட்டு நடிகர் ஆவார். இவர் 2006ஆம் ஆண்டு முதல் த ரிட்டன் ஒப் இல்ஜிமே, 49 டேஸ், பிலோவேர் பாய் ராமன் ஷாப், கோல்டன் ரெயின்போ போன்ற தொலைக்காட்சி தொடர்களில் நடித்ததன் மூலம் பரிசியமான நடிகர் ஆனார்.
# லெஷ்மேனியாசிஸ்

**லெஷ்மேனியாசிஸ்** (*Leishmaniasis*) அல்லது **லெஷ்மேனியோசிஸ்** என்பது ஒரு நோய்; இது ஏற்படக் காரணம் *லெஷ்மேனியா* என்ற பேரினத்தைச் சேர்ந்த ஓரணு ஒட்டுண்ணி ஆகும். சில குறிப்பிட்ட வகையான மண் ஈக்கள் கடிப்பதன் மூலம் இது பரவுகிறது. சரும வடிவிலானது சருமப் புண்களாகக் காணப்படலாம்; சளி வடிவிலானது சருமம், வாய், மற்றும் மூக்கில் தோன்றும் புண்களாகக் காணப்படலாம்; உள்ளுறுப்பு வடிவிலானது சருமப் புண்களாகத் தொடங்கி பின்னர் காய்ச்சல், குறைந்தளவு சிகப்பு இரத்த அணுக்கள் மற்றும் விரிவடைந்த மண்ணீரல், விரிவடைந்த கல்லீரலாக மாறலாம். மற்றும் (miltefosine). சரும நோய்க்கு, பரமோமைசின் (paromomycin), (fluconazole), அல்லது (pentamidine) சிறந்ததாக இருக்கலாம்.  
தற்போது சுமார் 98 நாடுகளில்சுமார் 12 மில்லியன் மக்களுக்கு தொற்று ஏற்பட்டுள்ளது. ஒவ்வொரு வருடமும், சுமார் 2 மில்லியன் புதிய நோயாளிகள் கண்டறியப்படுகிறார்கள்; ஆசியா, ஆப்பிரிக்கா, தென் மற்றும் வட அமெரிக்கா, மற்றும் தென் ஐரோப்பாவில் உள்ள சுமார் 200&nbsp;மில்லியன் மக்கள், இந்நோய் பொதுவாக உள்ள பகுதிகளில் வாழ்கின்றனர். இந்நோய்க்கான சிகிச்சையில் உள்ள சில மருந்துகளில் உலக சுகாதார நிறுவனம் தள்ளுபடி பெற்றுள்ளது. இந்நோய் நாய்கள் மற்றும் கொறிக்கும் விலங்குகள் உட்பட வேறு பல விலங்குகளிலும் ஏற்படலாம்.
# மின்பகுப்பாய்வு முறைகள்

*மின்பகுப்பாய்வு முறைகள*' என்பவை பகுப்பாய்வு வேதியியல் நுட்பங்களின் தொகுப்பாகும். இவை மின்வேதிக் கலத்தில் உள்ள பகுளியின் பொருண்மையைக் கலத்தின் [மின்னிலை (வோல்ட்கள்) அல்லது மின்னோட்டம் (ஆம்பியர்கள்) அல்லது இரண்டையும் அளந்து கண்டறியும் முறைகளாகும். இம்முறைகளைப் பலவகைகளாக கலத்தின் எந்த கூறுபாடு அளந்து கட்டுபடுத்தப்படுகிறது என்பதைப் பொறுத்து பிரிக்கலாம். மூன்று முதன்மையான வகைகளாவன மின்னிலை அளவியல் (இதில் மின்முனைகளின் மின்னிலை வேறுபாடு அளக்கப்படுகிறது.), கூலம்பளவியல் (இதில் குறிப்பிட்ட நேரத்தில் பாயும் கல மின்னோட்டம் அளக்கப்படுகிறது), வோல்ட்டா அளவியல் (கல மின்னிலையை மாற்றியபடி மின்னோட்டம் இதில் அளக்கப்படுகிறதுl என்பனவாகும்).
# கூலம்பளவியல்

*கூலம்பளவியல்*' என்பது ஒரு மின் பகுப்பாய்வு முறைகள் சார்ந்த பல நுட்பங்களின் தொகுப்புக்கு வழங்கும் பெயராகும். இம்முறையில் மின்னாற்பகுப்பு வினையின்போது நுகர்ந்த அல்லது உருவாக்கப்பட்ட, கூலம்பலகில் அளக்கப்பட்ட, மின்சாரத்தைக் கொண்டு வினையின்போது கடத்தப்பட்ட வினைபடு பொருளின் பொருண்மை அளக்கப்படுகிறது. சார்லசு-அகஸ்டின் டெ கூலும் அவர்களின் நினைவாக இவ்வியல் பெயரிடப்பட்டுள்ளது.  
கூலம்பளத்தல் நுட்பங்களில் இரண்டு முறைகள் உள்ளன. அவை நிலைமின்னிலைக் கூலம்பளவியல், நிலைமின்னோட்டக் கூலம்பளவியல் என்பனவாகும். *நிலைமின்னிலைக் கூலம்பளவியல் * வினையின்போது ஒரு மின்னிலை நிலைப்படுத்தியைப் பயன்படுத்தி மின்னிலை மாறாமல் பார்த்துக்கொள்கிறது. *நிலைமின்னோட்டக் கூலம்பளவியல் *, வினையின்போது ஒரு மின்னோட்ட நிலைப்படுத்தியைப் பயன்படுத்தி மின்னோட்ட்த்தை மாறாமல் பார்த்துக்கொள்கிறது.
# கூலம்பளவியல்

## கூலம்பளவிகள்

### மின்னனியல் கூலம்பளவி

மின்னனியல் கூலம்பளவி "தொகுப்பி"- வகைச் சுற்றமைப்பில் இயக்கமுறை மிகைப்பியைப் பயன்படுத்திப் பெறப்படுகிறது. The current passed through the resistor **R1**எனும் தடையத்தில் பாயும் மின்னோட்டம் அதில் மின்னிலை வீழ்ச்சியை ஏற்படுத்துகிறது. இவ்வீழ்ச்சி கொண்மித் தட்டில் அமைந்த இயக்கமுறை மிகைப்பியால் தொகுக்கப்படுகிறது; மின்னோட்டம் உயர, மின்னிலை வீழ்ச்சியும் கூடும். மின்னோட்டம் நிலையாக இருக்கவேண்டிய தேவையேதும் இல்லை. இத்திட்டத்தில் *V*<sub>out</sub> மதிப்பு, (*i***t*) எனும் கடந்த கூலம்பளவுக்கு நேர்விகித்த்தில் அமையும். தகுந்த *R*<sub>1</sub> மதிப்பைத் தேர்வு செய்து கூலம்பளவியின் உணர்மை அல்லது உணர்திறனை (sensitivity) மாற்றலாம்.
# கூலம்பளவியல்

## கூலம்பளவிகள்

### மின்வேதிக் கூலம்பளவிகள்

மின்வேதி வினையைப் பொறுத்து கீழுள்ள மூவகைக் கூலம்பளவிகள் உள்ளன:
- செம்பு வோல்டாமானி
- இதள் (பாதரச) கூலம்பளவி
- ஃஓப்மன் வோல்டாமானி  
"வோல்டாமானி" என்பது "கூலம்பளவி" யின் இணைபெயராகும்..
# வோல்டா அளவியல்

முறையில் காலஞ் சார்ந்த மின்னிலை வரை''']]  
**வோல்டா அளவியல் (Voltammetry)** எனும் பிரிவு பகுப்பாய்வு வேதியியலில் பயன்படும் மின்பகுப்பாய்வு முறைகள் சார்ந்த நுட்பங்களின் தொகுப்புக்கு வழங்கும் பெயராகும்.. இது பல்வேறு தொழிலக செயல்முறைகளில் பயன்படுகிறது. வோல்டா அளவியலில் மின்னிலையை மாற்றி அப்போது மாறும் மின்னோட்டத்தை அளந்து அதில் இருந்து ஒரு பகுபொருள் சார்ந்த பொருண்மை அளவு கண்டுபிடிக்கப்படுகிறது.
# வோல்டா அளவியல்

## பயன்பாடுகள்

**வோல்ட்டா அளவியல் உணரிகள்**  
**உயிரக (ஆக்சிஜன்) மின்முனை**
# விக்கிப்பீடியா:பங்களிப்பாளர் அறிமுகம்/பா. ஜம்புலிங்கம்

**பா. ஜம்புலிங்கம்**, தமிழ்ப்பல்கலைக்கழகத்தில் கண்காணிப்பாளராகப் பணியாற்றுகின்றார். கும்பகோணத்தைச் சேர்ந்த இவர், சூலை 2014 முதல் தமிழ் விக்கிப்பீடியாவுக்குப் பங்களிக்கத் தொடங்கி 250 கட்டுரைகள் எழுதியுள்ளார். விக்கித் திட்டம் சைவம் மூலம் கும்பகோணத்திலுள்ள கோயில்கள், தேவாரப்பாடல் பெற்ற தலங்கள் தொடர்பான கட்டுரைகளை மேம்படுத்தியுள்ளார். மகாமகம், நல்ல தமிழ் எழுத வேண்டுமா? (நூல்), சோழர்கள் (நூல்), சிவகுருநாதன் செந்தமிழ் நூல் நிலையம், தஞ்சைப் பெரிய கோயில் தேரோட்டம், இளைய மகாமகம் 2015, தமிழ்நாட்டில் பௌத்தக் கோயில்கள், தேனுகா (எழுத்தாளர்), திருவூடல் ஆகியன இவர் எழுதிய கட்டுரைகளில் சில. தமிழர் அல்லாதோரும் தமிழின், தமிழ்நாட்டின் பெருமையை அறியவேண்டும் என்ற நன்னோக்கிலும் தமிழ் விக்கிப்பீடியா தந்த அனுபவத்திலும் ஆங்கில விக்கிப்பீடியாவில் மே 2015 தொடங்கி இதுவரை 100 கட்டுரைகள் எழுதியுள்ளார்.
# ஒட்டகப்புலம்

**ஒட்டகப்புலம்**, இலங்கையின் யாழ்ப்பாண மாவட்டத்தில், வலிகாமம் வடக்கு பிரதேச செயலாளர் பிரிவில் அமைந்துள்ள ஒரு சிறிய ஊர். இது வல்லை-தெல்லிப்பழை-அராலி வீதியின் இருபுறமும், வசாவிளானுக்கும், அச்சுவேலிக்கும் இடையில் உள்ளது. எலும்பு முறிவு தொடர்பான உள்ளூர் மருத்துவத்துக்கு யாழ்ப்பாணக் குடாநாட்டில் பெயர் பெற்ற இவ்வூரின் மக்களில் மிகப் பெரும்பாலானோர் ரோமன் கத்தோலிக்கர் ஆவர்.
# ஒட்டகப்புலம்

## வரலாறு

இந்த ஊர் ஏறத்தாழ 500 ஆண்டுகளுக்கு முன் உருவானதாகத் தெரிகிறது. வசாவிளான் கோயிற்பற்றைச் சேர்ந்த வடமூலை என்னும் ஊரில் இருந்து வந்த சில குடும்பங்கள் இபகுதியில் முதன் முதலாகக் குடியேறி இந்தக் குடியேற்றத்தை உருவாக்கின. காலப்போக்கில் இது வளர்ந்து 1980களில் ஏறத்தாழ 125 குடும்பங்களைக் கொண்ட ஒரு ஊராக இருந்தது. 2009 வரை இலங்கையில் இடம்பெற்ற உள்நாட்டுப் போரினால் இவ்வூரும் பெருமளவில் பாதிக்கப்பட்டது. 1990ல் பலாலி இராணுவ முகாமைச் சுற்றியிருந்த பகுதிகளை அரசாங்கப் படைகள் கைப்பற்றி உயர் பாதுகாப்பு வலயத்தை உருவாக்கியபோது ஒட்டகப்புலமும் அதற்குள் அடங்கியது. மக்கள் அங்கிருந்து வெளியேற வேண்டியதாயிற்று.
# ஒட்டகப்புலம்

## நிறுவனங்கள்

இவ்வூரில் அமல உற்பவ மாதா தேவாலயம் பெயர்பெற்றது. போர்க் காலத்தில் பெரும் சேதத்துக்கு உள்ளான இது, 2010ல் திருத்தப்பட்டது. மக்களுடைய நிலங்கள் திருப்பிக் கொடுக்கப்படாவிட்டாலும், இத்தேவாலயம் மக்களுடைய பயன்பாட்டுக்காகத் திறக்கப்பட்டுள்ளது.
# காற்றைக் கையாளும் இயந்திரம்

**காற்று கையாளும் இயந்திரம்**, அல்லது **காற்றைக் கையாளும் அலகு** பெரும்பாலும்(AHU - Air Handling Unit) என சுருக்கமாக ஆங்கிலத்தில் அறியப்படும், இந்த இயந்திரமானது காற்றினை வெப்பமூட்டும், ஈரப்படுத்தும், கட்டுப்படுத்தும் (HVAC) சாதனமாகும்.  
இந்த இயந்திரமானது பொதுவாக ஒரு காற்றூதி, வெப்பமூட்டும் அல்லது ஈரப்படுத்தும் உறுப்புகள், வடிகட்டி சட்டங்கள் அல்லது அறைகள், ஒலிகுறைப்பிகள், அதிர்வுதாங்கி போன்றவற்றை உள்ளடக்கி பெரிய உலோகப் பெட்டியில் இருக்கும். காற்றைக் கையாளும் இயந்திரங்கள் பதப்படுத்தப்பட்ட காற்றினை ஒரு வெளியேற்றும்குழல் (Discharge Duct) வழியாக கட்டிடத்திற்கு விநியோகிக்கிறது, பின்பு அந்தக்காற்று மற்றொரு குழல் (Admit Duct) வழியாகவே காற்றுக் கையாளும் இயந்திரத்திற்கே திரும்புகிறது. சிலநேரங்களில் *காகைஅலகிலிருந்து(AHU)* காற்று நேரடியாக வெளியேற்றப்படும் மற்றும் உள்வாங்கப்படும்.
# அக்ரிலிக் அமிலம்

## தயாரிப்பு

எத்திலீன் மற்றும் பெட்ரோல் தயாரிக்கும் போது உடன்விளைபொருளாகத் தோன்றும் புரொப்பிலீனை வளிம நிலையில் ஆக்சிசனேற்றி முதலில் அக்ரோலின் என்ற பொருளைப் பெறவேண்டும். பின்னர் இதனை 300 <sup>0</sup> செல்சியசு வெப்பநிலையில் மாலிப்டினம்-வனேடியம் கலவை முன்னிலையில் ஆக்சிசனேற்றம் செய்து அக்ரிலிக் அமிலம் தயாரிக்கலாம்.  
:CH<sub>2</sub>=CHCH<sub>3</sub> + 1.5 O<sub>2</sub> → CH<sub>2</sub>=CHCO<sub>2</sub>H + H<sub>2</sub>O  
அக்ரிலிக் அமிலமும் அதன் எசுத்தர்களும் வணிக ரீதியாக முக்கியத்துவம் கொண்டவை என்பதால் பல்வேறு தயாரிப்பு முறைகள் பின்பற்றப்பட்டன. ஆனால், நாளடைவில் சுற்றுச்சூழல் மற்றும் பொருளாதார காரணங்களை முன்னிட்டு பெரும்பாலான முறைகள் தடைசெய்யப்பட்டுவிட்டன. முற்காலத்தில் அசிட்டிலீனை ஐதரோ கார்பாக்சிலேற்றம் செய்து அக்ரிலிக் அமிலம் தயாரித்தார்கள்.
:HCCH + CO + H<sub>2</sub>O → CH<sub>2</sub>=CHCO<sub>2</sub>H  
இவ்வினையில் அசிட்டிலீன், கார்பன் ஓராக்சைடு, நீர் ஆகிய மூன்றையும் சேர்த்து நிக்கல் வினையூக்கியின் முன்னிலையில் உயர் அழுத்தத்தில் இவை வினைப்படுத்தப்பட்டன. புரொப்பீனை அமோனியாக்சிசனேற்றம் செய்யும் பொழுது உண்டாகும் அக்ரிலோநைட்ரிலை நீராற்பகுப்பு செய்தும் அக்ரிலிக் அமிலம் தயாரிக்கலாம். அமோனியம் வழிப்பொருட்களும் உடன் விளைவதால் இம்முறை நிறுத்தப்பட்டது. எத்தனோன் மற்றும் எத்திலீன் சயனோவைதரின் தயாரிக்கும் முயற்சியில் ஈடுபட்டுள்ளனர். இதன் மூலம் பசுமைக்குடில் வாயு விளைவுகளைக் குறைக்கலாம் என்று நம்பப்படுகிறது
# அக்ரிலிக் அமிலம்

## வினைகள் மற்றும் பயன்கள்

அக்ரிலிக் அமிலம், கார்பாக்சிலிக் அமிலத்துடன் வினைபுரிகிறது. ஆல்ககாலுடன் வினைபுரியும் பொழுது தொடர்புடைய எசுத்தர்களை உருவாக்குகிறது. எசுத்தர்கள் மற்றும் அக்ரிலிக் அமிலத்தின் உப்புகள் பொதுவாக அக்ரிலேட்டுகள் (புரொப்பியனேட்டுகள்) எனப்படுகின்றன. மெத்தில், பியூட்டைல், ஈத்தைல் மற்றும் 2-எத்திலெக்சில்-அக்ரிலேட்டு என்பவை மிகப்பொதுவான ஆல்கைல் எசுத்தர்களாகும்.
அக்ரிலிக் அமிலம் மற்றும் அதனுடைய எசுத்தர்கள் தமக்குள் இணைந்து (பல்லக்ரிலிக் அமிலமாக மாறும் வினை) அல்லது அவற்றின் ஒருபடி சேர்மங்களுடன் (அக்ரிலமைடுகள், அக்ரிலோநைட்ரைல், வைனைல் சிடைரின் மற்றும் பியூட்டாடையீன்) அவற்றின் இரட்டைப் பிணைப்புகளில் வினைபுரிந்து ஓரின ஒருபடிகள் அல்லது இணை பலபடிகளை உருவாக்குகின்றன. இவை பல்வேறு நெகிழிகள் தயாரிப்பில் பயன்படுகின்றன.
# அக்ரிலிக் அமிலம்

## பாதுகாப்பு

அக்ரிலிக் அமிலம் தோலை எரிக்கும் தன்மை கொண்டதும் எரிச்சலுடையதும் சுவாசித்தால் நச்சுத்தன்மை உடையதும் ஆகும்.
# எரியும் பூந்தோட்டம் (நூல்)

**எரியும் பூந்தோட்டம்** என்னும் புதினம், சாகித்திய அகாதெமி விருது பெற்ற **காலுதுன்ன பூலதோட** என்னும் தெலுங்கு நூலின் தமிழ் மொழிபெயர்ப்பு ஆகும். மூலநூலின் ஆசிரியர் **சலீம்**. இப்புதினத்தைத் தமிழில் மொழிபெயர்த்துள்ளவர் **சாந்தாதத்**. ஒருவர் தடம்மாறிச் செய்த தவறொன்றின் விளைவாகத் அவர்தம் தனிவாழ்விலும் குடும்பவாழ்விலும் ஏற்படும் சிக்கல்களையும் மனக்குழப்பங்களையும் பேசுகிறது இப்புதினம். வேறொருவர் செய்த தவறுக்குப் பலியாகும் ஒருவரின் வலியும் அவலமும் இதில் பதிவு செய்யப்பட்டுள்ளன. எயிட்சு நோய் குறித்தும், அந்நோய்க்கு ஆளானவர்கள் மீதான சமூகத்தின் தாக்குதல்கள், வன்மங்கள், அச்சங்கள், ஐயங்கள் குறித்தும் ஆழமான ஆய்வொன்றை முன்வைக்கும் இப்புதினம், அந்நோய் குறித்த புரிதலின்மையால் ஏற்படும் விளைவுகளை விளக்கி அதனைப் புரிந்துகொள்ள வேண்டியதன் தேவையை வலியுறுத்துகிறது. மேலும், சமூகத்தால் விலக்கப்பட்டு, வெறுக்கப்பட்டு, துரத்தப்பட்டு, மன உளைச்சலுக்கு ஆளாகி வாழ்கின்ற மக்களின் அவலநிலையையும் அத்தகைய தாக்குதல்களுக்கு எதிராகப் போராடி வெற்றிபெற மேற்கொள்ள வேண்டிய வழிகளையும் வாய்ப்புகளையும் அடையாளங்காட்டுகிறது.
# மேகத் தீவுகள்

**மேகத் தீவுகள்** (Sky island) என்பது பெரிய மலைகளின் உச்சிப் பகுதி மற்றும் கடலின் நடுவில் காணப்படும் தீவுகளின் நடுவில் அமைந்துள்ள மலைகளில் காணப்படும் இயற்கையின் தோற்றம் ஆகும். இங்குதான் பல அரிய வகைப்பறவைகள், விலங்குகள் வாழுகின்றன. இந்தியாவில் தமிழ் நாடு மாநிலத்தில் இந்த வகையான *மேகத் தீவுகள்* நீலகிரி, கொடைக்கானல், மூணாறு போன்ற இடங்களில் காணப்படுகிறது.
# இசுட்ரோன்சியம் நைட்ரேட்டு

**இசுட்ரோன்சியம் நைட்ரேட்டு** *(Strontium nitrate)* என்பது Sr(NO<sub>3</sub>)<sub>2</sub>. என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். நிறமற்ற இச்சேர்மம் சிவப்பு வண்னத்தை உருவாக்கும் வண்ணமூட்டியாகவும் ஆக்சிசனேற்றியாகவும் பட்டாசுத் தொழிலில் உபயோகமாகிறது.
# இசுட்ரோன்சியம் நைட்ரேட்டு

## தயாரிப்பு

இசுட்ரோன்சியம் கார்பனேட்டுடன் நைட்ரிக் அமிலம் வினைபுரிவதால் இசுட்ரோன்சியம் நைட்ரேட்டு உருவாகிறது.
:2 HNO<sub>3</sub> + SrCO<sub>3</sub> → Sr(NO<sub>3</sub>)<sub>2</sub> + H<sub>2</sub>O + CO<sub>2</sub>  
டன் நைட்ரிக் அமிலம் வினைபுரிந்து இசுட்ரோன்சியம் நைட்ரேட்டு உருவாகிறது]].
# இசுட்ரோன்சியம் நைட்ரேட்டு

## பயன்கள்

பட்டாசுத் தொழில்நுட்பத்தில் அடர் சிவப்பு வண்ண ஒளியை உருவாக்க, பிற இசுட்ரோன்சியம் உப்புகளைப் போல இசுட்ரோன்சியம் நைட்ரேட்டு பயன்படுத்தப்படுகிறது. இதன் ஆக்சிசனேற்றும் பண்பு இத்தொழில்நுட்பத்திற்கு பெரிதும் பயனாகிறது.
இசுட்ரோன்சியம் நைட்ரேட்டு தோல் அரிப்பு மற்றும் எரிச்சலைக் குறைப்பதற்கு உதவுகிறது. கிளைக்காலிக் அமிலத்துடன் கலந்து பயன்படுத்தினால் தோல் அரிப்பை குறிப்பிட்ட அளவுக்குக் குறைக்கிறது. கிளைக்காலிக் அமிலத்தைத் தனியாக பயன்படுத்துவதை விட இக்கலவை சற்று மேம்பட்ட உணர்வை அளிப்பதாக அறியப்பட்டுள்ளது.
# இசுட்ரோன்சியம் நைட்ரேட்டு

## உயிர் வேதியியல் பயன்

Ca2+ அயனியின் அயனி ஆரத்திற்குச் சமமான ( முறையே 1.13 , 0.99 A) ஈரிணைதிறன் அயனியான Sr2+ அயனிகள் நரம்பியல் மருத்துவத்தில் கால்சியத்திற்கு இணையாகச் செயல்படுகின்றன என்பதால் இவை மின்னுடலியல் சோதனைகளில் பயன்படுத்தப்படுகின்றன.
# வார்ப்புரு:Canadian party colour/colour

<noinclude><div>**Note that this page is only for parties that have a unique colour in a jurisdiction. For parties that use the same colour in multiple provinces, see Template:Canadian party colour/colour/default.**</div></noinclude>
|CA=}
|AB=}
|BC=}
|MB=}
|NB=}
|NL|NF=}
|NT=}
|NS=}
|NU=}
|ON=}
|PE=}
|QC=}
|SK=}
|YT=}
|EDM=}
|MTL=}
|VAN=}}}<noinclude>
</noinclude>
# கரி ஆனந்தசங்கரி

**கரி ஆனந்தசங்கரி** (*Gary Anandasangaree*) என அழைக்கப்படும் **சத்தியசங்கரி ஆனந்தசங்கரி** கனடிய அரசியல்வாதியும், லிபரல் கட்சி உறுப்பினரும், மனித உரிமை வழக்கறிஞரும், கனடிய அமைச்சரும் ஆவார். இலங்கைத் தமிழரான இவர் 2015 அக்டோபர் 19 இல் நடைபெற்ற பொதுத் தேர்தலில் லிபரல் கட்சியின் சார்பில் இசுக்கார்பரோ-ரூச் பார்க் தொகுதியில் போட்டியிட்டு வெற்றி பெற்று முதற்தடவையாக நாடாளுமன்றம் சென்றார். 2023 சூலை 26 முதல் இவர் முடிக்குரியோர்-பூர்வகுடியினர் உறவுகளுக்கான அமைச்சராகவும், 2025 மார்ச் 14 முதல் நீதி அமைச்சராகவும், கனடிய சட்டமா அதிபராகவும் பணியாற்றி வருகிறார்.  
கரி இலங்கையின் முன்னாள் நாடாளுமன்ற உறுப்பினரும் தமிழர் விடுதலைக் கூட்டணியின் தலைவருமான வீ. ஆனந்தசங்கரியின் இரண்டாவது மகன் ஆவார். இலங்கையில் பிறந்த இவர் தனது 10வது அகவையில் 1983 இல் தனது தாயாருடன் கனடாவிற்குப் புலம்பெயர்ந்தார். ரொறன்ரோவில் உள்ள ஓஸ்குட் ஹால் சட்டப் பள்ளியில் சட்டம் பயின்று 2006 இல் பட்டம் பெற்றார். பின்னர் ரொறன்ரோவில் வழக்கறிஞராகப் பணியாற்றினார்.
# கரி ஆனந்தசங்கரி

## விருதுகள்

கரி ஆனந்தசங்கரி இரண்டாம் எலிசபெத் மகாராணியின் வைர விழா மற்றும் பொன் விழா விருதுகளைப் பெற்றிருக்கிறார்.
# சாலைஅகரம்

**சாலைஅகரம்** (*Salaiagaram*) இந்தியாவின் தென்மாநிலங்களுள் ஒன்றான தமிழ்நாட்டின், விழுப்புரம் மாவட்டத்தில் கோலியனூர் ஒன்றியத்தில் உள்ள சாலைஅகரம் ஊராட்சியிலுள்ள ஒரு சிற்றூர் ஆகும். இவ்வூர் விழுப்புரம்-பாண்டிச்சேரி தேசிய நெடுஞ்சாலைக்கு அருகில் அமைந்துள்ளது. சாலைக்கு வெகு அருகிலேயே இக்கிராமம் அமைந்திருப்பதால்தான் சாலைஅகரம் என்று அழைக்கப்படுகிறது. அருகில் உள்ள தேவநாதசாமி நகர், இந்திரா நகர் ஆகிய பகுதிகளும் சாலைஅகரம் ஊராட்சிக்கு உட்பட்ட பகுதிகளே ஆகும்.
# சாலைஅகரம்

## கல்வி

இக்கிராமத்தில் ஊராட்சி ஒன்றிய நடுநிலைப்பள்ளியொன்று அமைந்துள்ளது.
# சாலைஅகரம்

## கோயில்கள்

சாலைஅகரத்தில் கெங்கையம்மன் கோவில், பிள்ளையார் கோவில், முருகன் கோவில், காளியம்மன் கோவில் ஆகிய கோவில்களில் ஆண்டுதோறும் திருவிழாக்கள் நடைபெறும். காளியம்மன் கோவில் அருகில் மிகப்பெரிய குளம் உள்ளது.
# பிரோ

**பிரோ** (*Pyrrho*, (; *பிரோன்*, அண். கி.மு360&nbsp;– அண். கி.மு270) ஒரு தொல்செவ்வியல் காலக் கிரேக்க மெய்யியலாளர். இவர் முதல் கிரேக்க ஐயுறவுவாத மெய்யியலாளராகக் கருதப்படுபவர். கி.மு முதல் நூற்றாண்டில் பிரோனியம் எனும் மெய்யியல் பள்ளி அனெசிடெமசுவால் நிறுவப்பட்டது.
# பிரோ

## வாழ்க்கை

பிரோ அயோனியக் கடற்கரையில் அமைந்த எலிசைச் சேர்ந்தவர்.ஏதென்சுவின் அப்பொல்லோடோரசுவின் நூல்களில் இருந்துபெற்ற டையோஜீனெசு இலாயெர்ழ்சுவின் கூற்றுப்படி, இவர் முதலில் வண்ண ஓவியராக இருந்துள்ளார். இவரது ஓவியங்கள் எலிசுப் பள்ளியில் காட்சிக்கு வைக்கப்பட்டுள்ளன. பிறகு இவர் மெகாரிய இணைமுரணியல் சிந்தனையில் சுட்டில்போவின் மாணவரான பிரைசனிடம் பயிற்சி பெற்றுள்ளார்.  
பேரரசர் அலெக்சாந்தர் கிழக்கத்திய நாடுகளை வெல்ல படையெடுத்தபோது பிரோவும் அனாக்சர்க்கசுவும் அவருடன் வந்துள்ளனர். அப்போது இந்திய மெய்யியல் பள்ளிகளிலும் பாரசீக அச்சாமெனிடு பேரரசின் மேகியிலும் படித்துள்ளார். இந்தக் கிழக்கத்திய மெய்யியலின் தொடர்புதான் இவரை துறவமைதியை நாட வைத்திருக்கலாம் எனக் கருதலாம்; பிறகு எலிசு திரும்பியதும் இவர் ஏழ்மையான வாழ்க்கையையே மேற்கொண்டுள்ளார். என்றாலும் எலிசு மக்களாலும் அதீனியர்களாலும் பெரிதும் மதிக்கப்பட்டுள்ளார். குடிமகன் உரிமைகளும் தரப்பட்டுள்ளார்.  
பிரோ எதையும் எழுதிவைக்கவில்லை. இவரது நெறிமுறைகள் மாணவரான பிலியசுவின் திமோன் இயற்றிய எள்ளற்பாணி எழுத்துகளில் பதிவாகியுள்ளன. இவையும் இப்போது கிடைக்கவில்லை. கிரேக்க மருத்துவரான Sextus Empiricus எழுதிய *பிரோனிய அடிப்படைகள்* என்ற நூல் வழியாகத் தான் பிரோவின் சிந்தனைகள் கிடைக்கின்றன.
# பிரோ

## மெய்யியல்

பிரோ சிந்தனையின் முதன்மை நெறிமுறை *acatalepsia* என்ற கிரேக்கச் சொல்லால் குறிக்கப்படுகிறது. இதன் பொருள் தம்மியல்பாக உள்ள இம்மைப் பொருள்களின் உண்மையைப் பற்றிய நெறிமுறைகளில் இருந்து விலகி அறிஞர்கள் அவற்றைப் பற்றிப் பெருமிதம் பாராட்டாமல் நிற்கவேண்டும்.; ஏனெனில் முதலாவதாக ஒவ்வொரு கூற்றுக்கும் அதே வலுவுள்ள ஏரண முறையில் எதிர்முரண் கூற்றை கூறமுடியும். இரண்டாவதாக, இதனால் அறிதிற ஒத்திப்போடலைக் காக்கவேண்டும்.அல்லது திஓன் கூறுவதுபோல எந்த உறுதிப்பாடும் மற்றதைவிட எந்தவகையிலும் சரியன்று. மூன்றாவதாக, இந்த முடிவுகளைப் பொதுவாக வாழ்க்கை முழுவதற்குமே அவர் பயன்படுத்தினார். எதையுமே அறியமுடியாது என்பதால் ஒரேவழி *ataraxia* மனப்பான்மையை மேற்கொள்வதே என்றார். அதாவது கவலையின்றி வாழ்வதே நல்லது என முடிவாகக் கூறினார். ("உண்மைகாண் தீர்ப்பை ஒத்திப்போட்டுவிட்டு பொருள்களையும் நிகழ்வுகளையும் அவை தோன்றும்வகையில் ஏற்றுக்கொள்ளவேண்டும். அவற்றின் நிலவலைப் பற்றி உறுதியான முடிவேதும் கொள்ளவிட்டால் சிக்கலான புற அல்லது இம்மை வாழ்வை எளிதாகக் கடக்கலாம். மேலும் கட்டற்ற அமைதியில் வாழலாம்.")  
பிரோவின் கூற்றுப்படி ஒரு முனிவர்/ அறிஞருக்கான சரியான வழி, அவர் தனக்குள் மூன்று கேள்விகளைக் கேட்டுக்கொள்ளவேண்டும்.. முத்லாவதாக,பொருள்வகைகள் எப்படி இருக்கின்றன எனக் கேட்டுக்கொள்ளவேண்டும். இரண்டாவதாக, அவற்றோடு நாம் கொண்டுள்ள உறவு எப்படி அமைந்துள்ளது என்று கேட்டுக்கொள்ளவேண்டும். மூன்றவதாக, அவற்றோடு நம் மனப்பான்மை எப்படி அமையவேண்டும் என்று கேட்டுக்கொள்ளவேண்டும். பிரோவின் விடை பொருளினங்கள் பிரித்துணர முடியாமலும் அளக்க அரிதாகவும் முடிவெடுக்க அரியனவாகவும் உள்ளன என்பதேயாகும். இது அதைவிட சரியல்ல அல்லது இதுவும் அதுவும் இரண்டுமே சரி அல்லது இதுவும் சரியன்று;அதுவும் சரியன்று. மந்தப் புலன்கள் உண்மையோ பொய்யோ தரவல்லன அல்ல என்று முடிவாகக் கூறுகிறார். பொருளைனங்களின் உட்கிடையை நாம் அறியவியலாது. அவற்றின் தோற்றம்மட்டுமே காணவியலும்.  
அறிவை அடைய இயலாமை நம்சொந்த அறியாமையையும் ஐயத்தையும் கூட அறிய இயலாமை பேரறிஞனைத் தன்னுள் முடங்கவைக்கும். இது அவரை பொருளற்ற வீண்கற்பனைகள் தூண்டும் உணர்ச்சிகளில் இருந்தும் மன இறுக்கத்தில் இருந்தும் விடுபட வழிவகுக்கும். இந்த அறிவை அடைய இயலாமைக் கோட்பாடு மேற்கத்திய மெய்யியலில் முதன் முதலாக நன்கு விளக்கப்படும் அறிதல்
மறுப்பியம் ஆகும். சுதயிக்குகள், எபிக்கியூரியர்கள் சார்ந்த கருத்தியலான அமைதியோடு ஒப்பிட்டு இவரது கூற்றின் அறவியல் தாக்கத்தை உணரலாம்.
# 1634

**1634** (**MDCXXXIV**) ஞாயிற்றுக்கிழமையில் ஆரம்பமான ஒரு கிரிகோரியன் சாதாரண (நெட்டாண்டு அன்று) ஆகும், அல்லது 10-நாட்கள் பின்தங்கிய பழைய ஜூலியன் நாட்காட்டியில் புதன்கிழமையில் ஆரம்பமான ஒரு சாதாரண ஆண்டாகும்.
# 1634

## நிகழ்வுகள்

- மார்ச் 1 - சிமலென்ஸ்க் என்ற இடத்தில் இடம்பெற்ற போரில் உருசியப் படைகளை போலந்து மன்னன் நான்காம் விளாதிசுலாவ் வாசா வெற்றி கொண்டார்.
- மார்ச் 25 - லெனார்து கால்வர்ட் இயேசு சபை மதப்பரப்புனர்களுடன் மேரிலாந்து வந்து சேர்ந்தார்.
- சூன் 14 - போலந்துக்கும் உருசியாவின் சாராட்சிக்கும் இடையில் ஒப்பந்தம் ஏற்பட்டது. சிமலென்ஸ்க் சண்டை முடிவுக்கு வந்தது.
- அக்டோபர் 11-12 - செருமனி, டென்மார்க்கில் இடம்பெற்ற வெள்ளப்பெருக்கில் 8,000 முதல் 12,000 பேர் வரையில் உயிரிழந்தனர்.
- குராசோ நகரம் டச்சுக் காரரினால் கைப்பற்றப்பட்டது.
- ஆங்கிலேயர் மலபார் கடற்கரைப் பகுதியில் உள்ள கொச்சியில் குடியேற்றத்தை ஆரம்பித்தனர்.
- பிரான்சிய அகாதமி அமைக்கப்பட்டது.
# 1634

## இறப்புகள்

- இரகுநாத நாயக்கர், நாயக்க மன்னர்
# இரும்பு(III) நைட்ரேட்டு

**இரும்பு(III) நைட்ரேட்டு அல்லது பெர்ரிக் நைட்ரேட்டு** *(Iron(III) nitrate, or ferric nitrate)* என்பது Fe(NO3)3 என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். ஒரு நீருறிஞ்சியாக இருப்பதால் இச்சேர்மம் பொதுவாக Fe(NO3)3•9H2O என்ற வேதிவாய்பாடுடன் காணப்படுகிறது. நீரேற்று வடிவத்தில் இது நிறமற்றது முதல் வெளிர் ஊதாநிற படிகங்களாகக் காணப்படுகிறது.
# இரும்பு(III) நைட்ரேட்டு

## தயாரிப்பு

இரும்பு உலோகத்தூளை நைட்ரிக் அமிலத்துடன் வினைபுரியச் செய்தால் இரும்பு(III) நைட்ரேட்டு உருவாகிறது.
: Fe + 4 HNO<sub>3</sub> → Fe(NO<sub>3</sub>)<sub>3</sub> + NO + 2 H<sub>2</sub>O.
# இரும்பு(III) நைட்ரேட்டு

## பயன்கள்

### ஆய்வகப் பயன்கள்

அமோனியாவில் உள்ள சோடியம் கரைசலில் இருந்து சோடியம் அமைடு தொகுப்பு முறையில் தயாரிக்க பெர்ரிக் நைட்ரேட்டு வினையூக்கியாகப் பயன்படுகிறது.
: 2 NH<sub>3</sub> + 2 Na &rarr; 2 NaNH<sub>2</sub> + H<sub>2</sub>
களிமண் பதிக்கப்பட்ட பெர்ரிக் நைட்ரேட்டு, கரிமத் தொகுப்பு வினைகளில் உபயோகமுள்ள ஆக்சிசனேற்றியாகப் பயன்படுகிறது. உதாரணமாக,மண்ட்மோரில்லோனைட்டில் பதிந்துள்ள பெர்ரிக் நைட்ரேட்டு கிளேபன் என்ற ஒரு வினையாக்கியாகப் பயன்படுகிறது. இவ்வினையாக்கியானது ஆல்ககால்களை ஆல்டிகைடுகளாகவும், தையால்களை இருசல்பைடுகளாகவும் மாற்றுகிறது.
# இரும்பு(III) நைட்ரேட்டு

## பயன்கள்

### பிற பயன்கள்

ஆபரணம் மற்றும் உலோகக் கொல்லர்கள் பெர்ரிக் நைட்ரேட்டு கரைசல்களை வெள்ளி மற்றும் வெள்ளி உலோக கலவைகளை அரித்து எடுக்கும் வேலைகளுக்குப் பயன்படுத்துகிறார்கள்
# மாங்கனீசு(II) நைட்ரேட்டு

**மாங்கனீசு(II) நைட்ரேட்டு** *(Manganese(II) nitrate)* என்பது Mn(NO<sub>3</sub>)<sub>2</sub>. என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். ஒவ்வொரு வாய்ப்பாட்டு அலகும், ஒரு Mn<sup>2+</sup> நேர்மின் அயனியும் இரண்டு NO<sub>3</sub><sup>−</sup>NO3− எதிர்மின் அயனியும் சேர்ந்து உருவாகிறது. பொதுவாக நான்கு நீரேற்று வகை Mn(NO<sub>3</sub>)<sub>2</sub>·4H<sub>2</sub>O பரவலாகக் காணப்பட்டாலும் நீரிலி வகைச் சேர்மத்துடன் ஒரு நீரேற்று மற்றும் அறுநீரேற்றுகள் இருப்பதாக அறியப்பட்டுள்ளன. இவற்றில் சில சேர்மங்கள் மாங்கனீசு ஆக்சைடு தயாரிப்பதற்கான முன்னோடிகளாக விளங்குகின்றன.
# மாங்கனீசு(II) நைட்ரேட்டு

## தயாரிப்பு

மாங்கனீசு கார்பனேட்டை நீர்த்த நைட்ரிக் அமிலத்தில் கரைத்து மாங்கனீசு(II) நைட்ரேட்டு தயாரிக்கப்படுகிறது. :
:MnCO<sub>3</sub> + 2 HNO<sub>3</sub> → Mn(NO<sub>3</sub>)<sub>2</sub> + H<sub>2</sub>O + CO<sub>2</sub>
மாங்கனீசு ஈராக்சைடு மற்றும் நைட்ரசன் ஈராக்சைடு ஆகியவற்றைப் பயன்படுத்தியும் மாங்கனீசு(II) நைட்ரேட்டு தயாரிக்கலாம்.
# மாங்கனீசு(II) நைட்ரேட்டு

## பண்புகள்

மாங்கனீசு(II) நைட்ரேட்டின் நீர்த்த கரைசல்களை 300° செல்சியசு வெப்பநிலைக்குச் சூடுபடுத்தும் போது இச்சேர்மம் வெப்பச் சிதைவுக்கு உட்பட்டு MnO2 மற்றும் NO2 ஆகிய சேர்மங்களைத் தருகிறது. மேலும் அதிகமான வெப்பநிலைக்குச் சூடுபடுத்தினால் MnO2 ஆக்சிசனை இழந்து Mn2O3 மற்றும் Mn3O4. சேர்மங்களாக மாறுகிறது.
# ஆதிவாசி

**ஆதிகுடிகள்** (*Adivasi*) (ஆதிவாசி) என்ற ஒரே சொல்லில் அழைக்கப்படும் பல்வேறு மலையின மக்கள் தெற்கு ஆசியாவின் தொல்மூத்த குடியினராகக் கருதப்படுகின்றனர். 2011 மக்கட்தொகைக் கணக்கெடுப்பின்படி இந்திய மக்கட் தொகையில் 8.6% பங்கு வகிக்கின்றனர். நேப்பாளத்தில் 40% மக்கள் ஆதிகுடிகளாவர். இந்தியாவிலும், நேப்பாளத்திலும் மலைசார் சிறுபான்மை இனத்தவராக சுருங்கியுள்ளனர். பங்களாதேசிலும் சிறுபான்மையினராக உள்ள இம்மக்கள் அங்கும் ஆதிவாசி என்ற பொதுப்பெயரிலேயே அழைக்கப்படுகின்றனர். நேப்பாளத்தில் மாதேஷ் என்ற பகுதியைப் பூர்வ நிலமாகக் கொண்டவர்கள் மாதேஷி எனப்படுவர். இலங்கையில் வெட்டா என்ற பகுதியைச் சேர்ந்த பூர்வ குடிகள் சிங்களத்தில் வெட்டா என்று அழைக்கப்படுகின்றனர். பிறப்பிடத்திற்கு உரியவர்கள் என்ற பொருளில் நேபாளத்தில் இவர்கள் ”ஜனஜாதி” என்று அழைக்கப்படுவதைப் போலவே அதே சொல்லில் இந்தியாவிலும் ஜனஜாதி என்றழைக்கப்படுவதுண்டு. இருந்தாலும் இரு பகுதிகளிலும் அரசியல் ரீதியாக இருவேறுபட்ட ஷா, ராணா அரச பாரம்பரியத்தைச் சேர்ந்தவர்கள். ஆதிவாசி சமூகத்தவர்கள் தற்போது ஆந்திரப் பிரதேசம், பிகார், சத்தீசுகர், குஜராத், மத்தியப்பிரதேசம், மகாராட்டிரம், ஒடிசா, இராஜஸ்தான், தமிழ்நாடு, மேற்கு வங்கம் மாநிலங்களிலும், வடகிழக்கு மாநிலங்களிலும், அந்தமான் நிக்கோபார் தீவுகளிலும் வசிக்கின்றனர். நவீன மயத்தின் பெயரால் நிகழும் சுற்றுச் சூழல் கேடுகளால் பெரும்பாலான ஆதிவாசிக் குறு சமூகங்கள் கடுமையாகப் பாதிக்கப்பட்டுள்ளன. ஆதிவாசி மக்கள் பல நூற்றாண்டுகளாகச் செய்து வந்த பாரம்பரிய விவசாயம் வணிகக் காடுகள் உருவாக்கத்தாலும், தீவிர வேளாண்மையாலும் முற்றாக அழிக்கப்படும் நிலைக்கு ஆளாகியுள்ளது.
# ஆதிவாசி

## ஆதிவாசி – சொற் பொருள்

இந்தியாவில் மலையின மக்களை மலையில் வசிப்பவர்கள் என்ற பொருளில் அடாவிகா என்றும், வனவாசி என்றும் கிரிஜன் (12) என்றும் விளிப்பதுண்டு. ஆதிவாசி என்ற சொல்லுக்கு இயற்கையுடன் இயைந்து வாழும் நிலத்தின் பூர்வ மக்கள் என்பதே பொருள். ஆனால் முரண்நகையாக இவர்கள் பெரும்பாலான மக்களுக்கு நிலம் இல்லை. யாருடைய அதிகாரத்திற்கும் உட்படாமல் வாழ்ந்த பூர்வகுடி மக்கள் பல்வேறு அரசியல் பொருளாதார காரணங்களால் நிலத்தினின்று வெளியேற்றப்பட்டு விட்டனர்.  
பழமையில் இந்து மதமும் அவர்களைப் புறக்கணித்தே வந்துள்ளது. பிரித்தானிய ஆட்சியாளர்களோ அல்லது சுதந்திர இந்திய அரசோ அவர்களது வாழ்க்கை மேம்பாட்டிற்குரிய எவ்வித நடவடிக்கையையும் மேற்கொள்ளவில்லை. அவர்களது பின் தங்கிய வாழ்க்கை நிலை தான் நேபாளத்தில் உள்நாட்டுப் போர் தோன்றுவதற்குக் காரணமாக அமைந்தது. அப்போரில் ஆயுதம் ஏந்திய கொரிலாக்கள் பெரும்பாலும் ஆதிவாசிகளே. மேலாதிக்கச் சாதியினரின் அடக்குமுறைக்கு ஆளாகும் இம்மக்களின் அடிப்படையான கோரிக்கை நிலச் சீர்திருத்தம் ஆகும்.  
வட கிழக்கு இந்தியாவில் உள்ள பெரும்பாலான ஆதிவாசி மக்கள் பிரித்தானிய காலனிய ஆட்சிக் காலத்தில் மத்திய இந்தியாவில் இருந்து தேயிலைத் தோட்டத் தொழிலுக்காக அழைத்துச் செல்லப்பட்டவர்கள். இவர்கள் பொதுவாக ஆங்கிலத்தில் ட்ரைப்ஸ் என்றே அழைக்கப்படுகின்றனர்.
# ஆதிவாசி

## பட்டியலினப் பழங்குடி மக்கள்

இந்திய அரசின் சட்டம் பகுதி 366 “பழங்குடியினர் அல்லது பழங்குடிச் சமூகம் (STs)” என்று சட்டரீதியாக வரையறை செய்துள்ளது. பழங்குடி மக்களைத் தனித்த தகுதி வரையறைக்குள் கொண்டு வந்துள்ளது.  
அவை பின் வருமாறு:  
- தனித்த நிலவியல் – சமவெளிக்கு அப்பால் மலை மற்றும் காட்டுப் பகுதியில் பொதுவிடத்தில் கூட்டாக வசிப்பவர்கள்.
- பின் தங்கிய நிலைமை – பெரும் பொருளீட்டாத நவீன தொழில் நுட்பங்களுக்கு அப்பாற்பட்ட தொன்மையான வேளாண்மையை வாழ்வாதாரமாகக் கொண்டவர்கள்.
# யது குலம்

, ஓவியம், ஆண்டு கி. பி 1600]]
**யது குலம்** அல்லது **யாதவ குலம்** இரண்டும் ஒன்று. பண்டைய பாரத இதிகாச, புராணங்களின்படி, யயாதி மகனான யதுவின் வழித்தோன்றல்கள் ஆவார்.
யயாதி மன்னன் கோபத்தின் காரணமாக, தன் மூத்த மகன் யதுவும், அவனது வழித்தோன்றல்களும், இனி நாட்டை அரசாளும் உரிமையில்லாது போகக்கடவது எனக் கொடுத்த சாபத்தால், யாதவர்கள் அனைவரும் இன்று வரை ஸ்ரீகிருஷ்ணரை தங்கள் குல தெய்வமாக வழிபடுகின்றனர். பின்னாட்களில் யாதவர்கள் மேற்கு, மத்திய, கிழக்கு மற்றும் தெற்கு இந்தியாவிலும் சிறிதும் பெரிதுமான பகுதிகளை ஆண்டனர்.
பண்டைய இந்தியாவிலும், மத்தியகால இந்தியாவிலும், தற்கால இந்தியாவிலும், ஆடு, மாடுகளை வளர்க்கும் பல்வேறு மொழி பேசும் மக்கள் தங்களை, கிருஷ்ணரின் யாதவ குலத்தின் வழி வந்தவர்கள் என கருதுகின்றனர்.  
புராணங்களில் குறித்த பல்வேறு யாதவ குலங்களிடையே ஹைஹேயேர்கள் எனும் குலத்தினர் மட்டும் தங்களை, யதுவின் மூத்த மகன் சகரஸ்ரஜித்தின் வழித்தோன்றல்கள் என்று அழைத்துக் கொள்கின்றனர். மற்ற அனைத்து யாதவ குலங்களான சேதி நாட்டவர்கள், விதர்ப்ப நாட்டவர்கள், அந்தகர்கள், குகுரர்கள், போஜர்கள் மற்றும் விருஷ்ணிகள் யதுவின் இளைய மகன் குரோஸ்துவின் வழித்தோன்றல்கள் என நம்புகின்றனர்.  
புராணங்களில் கூறியுள்ள, யாதவ குலங்களின் வரலாற்றின்படி, யாதவ குலங்கள் ஆரவல்லி மலைத்தொடர் பகுதிகள், குஜராத், நர்மதை ஆற்றின் சமவெளிப் பகுதிகள், வடக்கு தக்காணப் பகுதிகள், கிழக்கு கங்கைச் சமவெளி பகுதிகள் பரவி வாழ்ந்தனர். யாதவர்கள் வாழ்ந்த பகுதிகளுக்கு ஏற்ப, காலப்போக்கில் யாதவ குலத்தில் விருஷ்ணிகள், அந்தகர்கள், போஜர்கள், குகுரர்கள், சேதிகள் என உட்பிரிவுகள் கிளைத்தன. மகத நாட்டின் அரசன் ஜராசந்தனின் அழுத்தத்தினால் யாதவர்கள் மதுராவை நீங்கி சௌராஷ்டிர பகுதியில் உள்ள துவாரகை நகரை தலைமையிடமாகக் கொண்டு ஆட்சி செய்தனர்.
# யது குலம்

## யது குலப் பிரிவுகள்

### சேதிகள்

பண்டைய யாதவ குலங்களில் ஒன்றான சேதிகள் ஆண்ட நாட்டை சேதி நாடு ஆகும். புராணங்களின்படி, குரோஸ்து யாதவ குலத்தின் *குரோஷ்து* கிளையில் வந்த விதர்பனின் பேரனும், கைஷிகனின் மகனுமான சேதி என்பவனின் மகனின் வழித்தோன்றல்களே சேதி நாட்டு யாதவர்கள்.
# யது குலம்

## யது குலப் பிரிவுகள்

### விதர்பர்கள்

புராணங்களின்படி, விதர்ப்பர்கள் குரோஷ்துவின் வழிதோன்றல்கள் ஆவார். வாயு புராணத்திலும், மச்ச புராணத்திலும், விதர்ப்ப யாதவ குலத்தினர், தென்னிந்தியாவின் தக்காணப் பகுதியினை சேர்ந்தவர்கள் எனக் கூறுகிறது.
# யது குலம்

## யது குலப் பிரிவுகள்

### அந்தகர்கள்

பாணினி எழுதிய சமசுகிருத இலக்கணமான அஷ்டாத்தியியில், (IV.1.114) யாதவ குலப் பிரிவான அந்தகர்கள் சத்திரிய கோத்திரத்தை சார்ந்தவர்கள் என்றும், அவர்கள் அரசமைத்து ஆண்டனர் எனக்கூறுகிறது. மகாபாரத இதிகாசத்தின் துரோண பர்வத்தில் (141.15) , அந்தகர்களை *விராத்தியர்கள்* (சமயப்பற்றற்வர்கள்) என வகைப்படுத்துகிறது. புராணக் கதைகளின்படி, அந்தகர்கள், சத்வாதனின் பேரனும், அந்தகனின் மகனுமாகிய பஜாமனாவின் வழித்தோன்றல் எனக்கூறுகிறது. ஆனால் அதே பகுதியில் கிருதவர்மனை, மிருத்திகாவதி நாட்டின் போஜ குலத்தினன் என குறிப்பிட்டுள்ளது.
# யது குலம்

## யது குலப் பிரிவுகள்

### போஜர்கள்

ஐதரேய பிராம்மணம் பகுதி VIII.14 இன் படி, போஜர்கள் மத்திய இந்தியாவைச் சார்ந்தவர்கள் எனக் கூறுகிறது. விஷ்ணு புராணத்தில் (IV.13.1-61) போஜர்களை சத்வாதர்களின் கிளையினர் எனக் கூறுகிறது.மகாபாரதத்தின் படி யதுகுலத்தின் ஒரு பிரிவினரான போஜர்கள் ஆண்ட நிலப்பரப்பை குந்தி நாடு என்று குறிப்பிடுகிறது.
# யது குலம்

## யது குலப் பிரிவுகள்

### குகுரர்கள்

பாகவத புராணத்தின்படி யாதவ குலத்தின் ஒரு கிளையான குகுரர்கள் துவாரகை நகரைச் சுற்றிலும் உள்ள பகுதிகளில் வாழ்ந்தவர்கள் எனக் குறிப்பிடுகிறது. வாயு புராணத்தின்படி, துவாரகையின் யது குல மன்னர் உக்கிரசேனர் குகுர குலத்தைச் சேர்ந்தவர் எனக்கூறுகிறத புராணங்களின்படி, குகுர குல அரசன் **அஹுகன்** என்பவனுக்கு உக்கிரசேனர் மற்றும் *தேவகன்* என இரண்டு மகன்கள் இருந்தனர். உக்கிரசேனனுக்கு ஒன்பது மகன்களும், ஐந்து மகள்களும் பிறந்தவர். அவர்களில் கம்சன் மூத்தவன். தேவகனுக்கு நான்கு மகன்களும் ஏழு மகள்களும் பிற்ந்தனர். ஏழு மகள்களில் தேவகியும் ஒருத்தி. கம்சன் தன் தந்தையான உக்கிரசேனனை சிறை எடுத்து, மதுராவின் ஆட்சியை கைப்பற்றினான். பின்னாளில் ஸ்ரீகிருஷ்ணர், கம்சனை கொன்று மீண்டும்- உக்கிரசேன்னை மதுராவின் மன்னாக்கினான்.  
கௌதமி புத்திரனின் மகன் சதகர்ணி என்பவன் குகுரர்களை வென்றதாக நாசிக் குகை கல்வெட்டுகளில் குறிக்கப்பட்டுள்ளது. இரண்டாம் ருத்திரதாமனின் ஜூனாகத் கல்வெட்டுகளில், தன்னால் வெல்லப்பட்டவர்களில் குகுரர்களையும் குறித்துள்ளான்.  
சமஸ்கிருத மொழிக்கு இலக்கணம் வகுத்த அறிஞர் பாணினி எழுதிய [அஷ்டாத்தாயி எனும் நூலில் (IV.1.114) விருஷ்ணிகளை சத்திரிய குல குறுநில மன்னர்கள் எனக் குறிப்பிட்டுள்ளது.மதுராவில் கண்டெடுத்த மோரா வெல் எனும் கல்வெட்டுகளின்படி, விருஷ்ணிகளில் சங்கர்ஷனர், வாசுதேவன், பிரத்தியுமனன், அனிருத்தன் மற்றும் சாம்பன் ஆகிய ஐவர் மாவீர்ர்களாக கருதப்பட்டனர்.  
விருஷ்ணிகளின் வெள்ளி நாணயம், தற்கால பஞ்சாப் மாநிலத்தின் ஹோசியார்பூரில் கண்டெடுக்கப்பட்டுள்ளது. இந்நாணயம் தற்போது இலண்டன் அருங்காட்சியகத்தில் உள்ளது. பின்னாட்களில் விருஷ்ணிகளின் செப்பு நாணயங்கள், களிமண் முத்திரைகள் லூதியானா அருகே கண்டெடுக்கப்பட்டது.
# யது குலம்

## அக்ரூரரும் சியாமந்தக மணியும்

கம்சன் அவையில் அமைச்சராக இருந்த அக்ரூரர் விருஷ்ணி குலத்தினர் ஆவார். விருஷ்ணியின் கொள்ளுப் பேரன் ஆவார். யாதவர்களுக்கு வளம் தரும் சியாமந்தமணியை காப்பவர் ஆவார்.
# யது குலம்

## யது குல அழிவிற்குப் பின்

பாகவத புராணம், உத்தவ கீதை மற்றும் மௌசலப் பருவத்தின் (7.185-253) படியும், குருச்சேத்திரப் போருக்குப் பின்னர் 35 ஆண்டுகள் கழித்து, சாம்பன் காரணமாக யாதவ குலத்திரனர்களுக்குள் கலவரம் மூண்டு ஒருவரை ஒருவர் தாக்கி அழித்துக் கொண்டார்கள். பின்னர் பிரபாச பட்டினத்தில் கிருஷ்ணர், ஒரு வேடுவனின் அம்பால் மாண்டார். பலராமர் தியானத்திலிருந்தவாறே மரணமடைந்தார். துவாரகை கடலில் மூழ்கியது. மீதமிருந்த யாதவர்கள் துவாரகைக்கு வடக்கே பஞ்சாப் நோக்கி பயணித்தனர். கிருதவர்மனின் மகன் மிருத்திகாவதி நாட்டிற்கு மன்னரானான். அருச்சுனனால் வழிநடத்தப்பட்ட யாதவர்கள் இந்திரப்பிரஸ்தம் அடைந்தனர்.
# யது குலம்

## புகழ் பெற்ற யது குலத்தினர்

மகாபாரதம் மற்றும் பாகவத புராணத்தில் வரும் சில புகழ்பெற்ற யாதவர்களின் தொகுப்பு இதோ:  
1. கிருஷ்ணர்
1. பலராமன்
1. உக்கிரசேனர்
1. சூரசேனர்
1. கம்சன்
1. வசுதேவர்
1. தேவகி
1. நந்தகோபர்
1. யசோதை
1. உத்தவர்
1. சாத்தியகி
1. கிருதவர்மன்
1. அக்ரூரர்
1. சிசுபாலன்
1. தந்தவக்ரன்
1. சாம்பன்
1. பிரத்தியுமனன்
1. அனிருத்தன்
1. விதூரதன்
1. நிசடன்
1. கோகிலா தேவி(துருபதனின் மனைவி)
1. சுபத்திரை
1. ருக்மணி
1. ராதா
# யது குலம்

## யாதவ நாடுகள்

1. சேதி நாடு (ஜான்சி மாவட்டம், உத்தரப் பிரதேசம்)
1. சூரசேன நாடு அல்லது விரஜ நாடு (மதுரா, உத்தரப் பிரதேசம்
1. தசார்ன நாடு (சேதி நாட்டின் தெற்கில்)
1. கரூசக நாடு ( தசார்ன நாட்டின் கிழக்கில்)
1. குந்தி நாடு (அவந்தி நாட்டின் வடக்கில்)
1. அவந்தி நாடு, உஜ்ஜைன் மாவட்டம், மத்தியப் பிரதேசம்
1. மாளவ நாடு, அவந்தி நாட்டின் மேற்கில்
1. கூர்ஜர நாடு (இராஜஸ்தான் மாநிலத்தின் தெற்கில்)
1. ஹேஹேய நாடு, மத்தியப் பிரதேசம்.
1. சௌராட்டிர நாடு, தெற்கு குஜராத்
1. துவாரகை நாடு (குஜராத்)
1. விதர்ப்ப நாடு (வடகிழக்கு மகாராட்டிரம்)
1. பாண்டியநாடு (மதுரை) தமிழ்நாடு
1. சேரநாடு (தமிழ்நாடு, கேரளா)
# யது குலம்

## இதனையும் காண்க

- பரத கண்டம்
# அறிஞர் அண்ணா அரசினர் கலைக் கல்லூரி, முசிறி

**அறிஞர் அண்ணா அரசினர் கலைக் கல்லூரி, முசிறி** இந்தியாவின் தமிழ்நாட்டில் திருச்சிராப்பள்ளி மாவட்டத்திலுள்ள முசிறியில் செயற்பட்டுவரும் தமிழக அரசின் கலைக் கல்லூரியாகும். இக்கல்லூரி 1969ஆம் ஆண்டில் தொடங்கப்பட்டது. தற்போது பாரதிதாசன் பல்கலைக்கழகத்தின் உறுப்புக் கல்லூரியாக செயற்பட்டு வருகிறது.
# அறிஞர் அண்ணா அரசினர் கலைக் கல்லூரி, முசிறி

## இதனையும் காண்க

- திருச்சிராப்பள்ளி மாவட்டத்திலுள்ள கல்வி நிலையங்கள்
- தமிழ்நாடு அரசு கலை மற்றும் அறிவியல் கல்லூரிகள் பட்டியல்
# இந்திய மரபுடமை நிலையம்

**இந்திய மரபுடமை நிலையம்** (INDIAN HERITAGE CENTRE) என்பது சிங்கப்பூரில் தமிழர்கள் பெருவாரியாக வாழும் குட்டி இந்தியா பகுதியில் அமைக்கப்பட்டுள்ள நான்கு மாடிகளுடன் கூடிய கட்டடம் ஆகும். 3090 சதுர மீட்டர் பரப்பளவில் 368 அரிய பழம்பொருள்களைக் கொண்ட அருங்காட்சியகத்தைச் சிங்கப்பூரின் பிரதம அமைச்சர் லீ சியன் லூங் 2015 மே மாதம் 7 ஆம் நாள் அன்று திறந்து வைத்தார்.
# இந்திய மரபுடமை நிலையம்

## சிறப்பு அம்சங்கள்

இந்தியர்கள் மற்றும் தென்கிழக்கு ஆசியர்களின் வரலாறு, நாகரிகம், பண்பாடு பற்றியும் சிங்கப்பூர் வளர்ச்சிக்கு அவர்கள் வழங்கிய பங்களிப்பு பற்றியும் ஒலி ஒளிக் காட்சிகள் வாயிலாகவும் விளக்கப்பட்டுள்ளன. மூன்றாவது தளத்திலும் நாலாவது தளத்திலும் இந்தியர்கள் கையாண்ட அரிய பழம்பொருள்கள் வைக்கப்பட்டுள்ளன. சிங்கப்பூரிலும் மலாயாவிலும் இந்தியர்கள் மற்றும் தென்னாசிய மக்கள் வாழ்ந்த நிலைமைகள், சிங்கப்பூரைக் கட்டமைத்த வரலாறு, இந்து இசுலாம் புத்தம் கிறித்தவம் எனப் பல்வேறு இனக் குடிமக்கள் சிங்கப்பூரில் வந்து குடியேறி ஒற்றுமையாக அமைதியாக வாழும் நிலையைச் சித்தரிக்கும் அருங்காட்சியகமாக அமைக்கப்பட்டுள்ளது.  
தமிழக நகரத்தாரின் வீட்டு வாசல்கால்கள், இந்தோனேசியாவிலிருந்து கொண்டுவரப்பட்ட புத்தரின் உருவத்தலை, தென்னிந்தியர்கள் பயன்படுத்திய காசுமாலை, வகை வகையான தாலிகள், சவகர்லால் நேரு, இந்திரா காந்தி, சுபாசு சந்திர போசு போன்றோர் சிங்கப்பூருக்கு வந்தபோது பிடித்த நிழற்படங்கள் பெரியார் ஈ. வெ. இராமசாமி, லீ குவான் யூ, கோ. சாரங்கபாணி, சி. இராசரத்தினம் போன்றோரின் நிழற்படங்கள் வைக்கப்பட்டுள்ளன.  
சிங்கப்பூரின் தேசிய மரபுடமை வாரியம் இந்த அருங்காட்சியகத்தைக் கட்டியது மட்டுமல்லாமல் பராமரித்தும் வருகிறது.
# இந்திய மரபுடமை நிலையம்

## சான்றாவணம்

http://www.straitstimes.com/singapore/pm-lee-indians-play-an-important-role-in-singapores-society
# இந்திய மரபுடமை நிலையம்

## வெளியிணைப்புகள்

- உத்தியோகபூர்வ வலைத்தளம் -
# துராணிப் பேரரசு

**துராணிப் பேரரசு** (Durrani Empire) , ஆப்கானின் இறுதி பேரரசு என்பர். இப்பேரரசை 1747இல் காந்தாரத்தை தலைநகராகக் கொண்டு ஆப்கானிஸ்தானில் நிறுவியவர் அகமது ஷா துரானி ஆவார்.  
துராணிப் பேரரசு, தற்கால ஆப்கானிஸ்தான், வடகிழக்கு இரான், கிழக்கு துருக்மேனிஸ்தான், பாகிஸ்தானின் பெரும் பகுதிகள் மற்றும் காஷ்மீர் உள்ளிட்ட வடமேற்கு இந்தியப் பகுதிகளை, கி. பி 1747 முதல் கி. பி 1826 முடிய ஆட்சி செய்தது.  
துராணிப் பேரரசின் பஷ்தூன் படைவீரர்கள் 1 மே 1746 மற்றும் 5 பிப்ரவரி 1762 அன்று ஆயிரக்கணக்கான பஞ்சாப் சீக்கியர்களை படுகொலை செய்தனர்.தான் சார்ந்த பஷ்தூன் இன மக்களுடன், மேலும் பல்வேறு மலைவாழ் பழங்குடி மக்களின் ஆதரவைப் பெற்ற துராணி, பலூச் மக்களுடன் கூட்டு சேர்ந்து, ஆப்கான் நிலப்பரப்பை மேற்கில் கொரசான் முதல் கிழக்கில் காஷ்மீர் மற்றும் தில்லி வரையிலும், வடக்கில் அமு தாரியா முதல் தெற்கில் அரபியன் கடல் வரையும் ஆப்கான் நாட்டை விரிவு படுத்தினார்.  
ஆப்கானின் படைகள் கஜினி மற்றும் காபூல் நகரங்களை உள்ளூர் ஆட்சியாளர்களிடமிருந்து கைப்பற்றியது.  
1749இல் மொகலாயர் தற்கால பாகிஸ்தானையும், வடமேற்கு இந்தியாவின் ஆப்கானியர்களிடமிருந்து பறித்தது. அகமது ஷா மேற்கு பகுதியில் உள்ள ஹெராத் நகரத்தை கைப்பற்றினான். அகமது ஷாவின் படைகள் இந்தியாவை நான்கு முறை தாக்கி காஷ்மீர் மற்றும் பஞ்சாப் பகுதிகளை கைப்பற்றினர்.
1757ஆம் ஆண்டின் முற்பகுதியில், தில்லி மாநகரை தாக்கி, பஞ்சாப், காஷ்மீர் மற்றும் சிந்து பகுதிகளை கைப்பற்றி, மொகலாயப் பேரரசு பெயரளவில் இயங்க அனுமதிக்கப்பட்டது.  
1772இல் அகமது ஷா துராணி இறந்த பின், அவரது மகன் தைமூர் ஷா காபூலை அரசியல் தலைநகராகவும், சியால்கோட் நகரை குளிர்கால தலைநகராகவும் கொண்டார்.  
துராணிப் பேரரசு, நிலையான நவீன ஆப்கானிஸ்தான் தேசிய அரசு அமைய அடித்தளமிட்டது. எனவே அகமது ஷா அப்தாலியை ஆப்கானிஸ்தானின் தந்தை எனப் போற்றப்படுகிறார்.
# துராணிப் பேரரசு

## அகமது ஷா அப்தாலியின் போர்கள் (1747–1772)

- மணிப்பூர் போர் (1748)
- லாகூர் போர் (1752)
- சப்சாவர் போர் (1755)
- தில்லியை கைப்பற்றல் (1757)
- கோஹல்வார் போர் (1757)
- லாகூர் போர் (1759)
- பராரி காட் போர் (1760)
- இரண்டாம் சிக்கந்தரபாத் போர் (1760)
- குஞ்ச்புராவை கைப்பற்றல் (1760)
- குஜ்ஜரன்வாலா போர் (1761)
- மூன்றாம் பானிபட் போர் 1761
# துராணிப் பேரரசு

## அகமது ஷா அப்தாலியின் போர்கள் (1747–1772)

### மூன்றாம் பானிபட் போர்

படைகளை மொகலாயர் மற்றும் அகமது ஷா அப்தாலியின் கூட்டுப்படைகள் வென்று மொகலாயப் பேரரசை தில்லியில் நிலை நிறுத்தப்பட்டது. ]]  
அவுரங்கசீப் இறந்த பிறகு இந்தியாவின் தெற்கு, மேற்கு மற்றும் வடமேற்கு பகுதிகளில் செல்வாக்கை இழந்தது மொகலாயப் பேரரசு. பேஷ்வா பாலாஜி பாஜிராவுக்கும், மொகலாயப் பேரரசருக்கும் இடையே 1751-52ஆம் ஆண்டில் ஏற்பட்ட அகமதியா ஒப்பந்தப்படி மொகலாயர் ஆட்சியில் தில்லிப் பகுதி மட்டுமே இருந்தது. மொகலாயரின் பிற பகுதிகள் அனைத்தும் புனே தலைநகராகக் கொண்ட பேஷ்வாக்கள் ஆட்சியில் இருந்தது.  
இந்நிலையில் மராத்தியர்கள் வடமேற்கு இந்தியாவை கைப்பற்ற முயன்ற போது, அகமது ஷா துராணி தில்லி மீது படையெடுத்து செல்வங்களை கொள்ளையடித்து விட்டு ஆப்கானிஸ்தான் திரும்பினார்.  
ஆப்கானியர்களை பழி வாங்க, பேஷ்வா பாஜிராவால், அனுப்பப்பட்ட இரகுநாதராவ் தலைமையிலான மராத்தியப் படைகள் வடமேற்கு இந்தியாவின் ரோஹில்லர்களையும், ஆப்கானிய படைகளை வெற்றிக் கொண்டனர். லாகூர், முல்தான், காஷ்மீர் மற்றும் மொகலாயர்கள் ஆப்கானியர்களிடம் இழந்த பகுதிகளை மராத்தியப் பேரரசுடன் இணைத்தனர்.
.  
இந்நிலையில் அகமது ஷா துரானி, மராத்தியப் பேரரசுக்கு எதிராக, பல்வேறு இசுலாமியக் குழுக்களை ஒன்று கூட்டி, 14 சனவரி 1761 அன்று, பானிபட் என்ற இடத்தில் மூன்றாம் பானிபட் போரை நிகழ்த்தினார். போரின் முடிவில் மராத்தியப் படை தோற்றது. மராட்டியர்கள் டில்லி மற்றும் பஞ்சாப் மீதுள்ள ஆட்சியுரிமையை ஆப்கானியர்களிடம் இழந்தனர். இருப்பினும் ஆப்கானியக் கூட்டுப் படைகளுக்கும் பலத்த சேதம் உண்டானதால், மேற்கு இந்தியாவில் சீக்கியப் பேரரசு எழுச்சி கண்டது. இந்தியாவின் வடமேற்கு பகுதியில் புக்காராவில் அகமது ஷாவின் ஆட்சிக்கு எதிராக கிளர்ச்சிகள் தோண்றியது.
# துராணிப் பேரரசு

## அகமது ஷா அப்தாலியின் போர்கள் (1747–1772)

### துராணிப் பேரரசின் வீழ்ச்சி

1761இல் நடந்த மூன்றாம் பானிபட் போரில் வென்ற துராணி பேரரசுக்கு பெரும்புகழ் கிட்யது. பின்னர் 1762இல் பஞ்சாப் பகுதியின் குறுநில மன்னர்கள் ஒன்று சேர்ந்து சீக்கியப் பேரரசை அமைத்தனர். 1762இல் சீக்கியப் பேரரசை எதிர்த்து ஆறு முறை அகமது ஷா போரிட்டதால், துராணிப் பேரரசின் வலிமை குன்றியது.லாகூரைத் தாக்கிய பின் சீக்கியர்களின் புனித அமிர்தசரஸ் நகரத்தையும், ஹர்மந்திர் சாகிப் என்ற பொற்கோயிலை இடித்து, ஆயிரக்கணக்கான சீக்கியர்களையும் படுகொலை செய்தனர்.
இப்படுகொலை நிகழ்ச்சியை தொடர்ந்து இரண்டு ஆண்டுக்குள், சீக்கியர்கள் மீண்டும் பொற்கோயிலை கட்டி, சீக்கிய குறுநில மன்னர்களை ஒன்று சேர்ந்து, ராஜா ரஞ்சித் சிங் தலைமையில் சீக்கியப் பேரரசு நிறுவினர்.  
சீக்கியப் பேரரசின் எழுச்சியாலும், அகமது ஷா அப்தாலிக்கு பின்னர் வந்த துராணி அரசர்களின் வலிமையின்மையாலும், உள்நாட்டு போர்களாலும், பிரித்தானிய ஆங்கிலேயர்களாலும் 1826இல் துராணிப் பேரரசு வீழ்ச்சி கண்டது.
# துராணிப் பேரரசு

## பேரரசின் பிற ஆட்சியாளர்கள் (1772–1826)

, ஆண்டு 1839-1842]]  
1. தைமூர் ஷா 1772–1793
1. ஷாமன் ஷா 1793–1801
1. முகமது ஷா 1801–1803 & 1809–1818
1. சூஜா ஷா 1803–1809 & 1839–1842
1. சுல்தான் அலி ஷா 1818–1819
1. அயூப் ஷா 1819–1823
# துராணிப் பேரரசு

## இதனையும் காண்க

- ஆப்கானிஸ்தான் வரலாறு
# விஷ்ணுகுந்தினப் பேரரசு

**விஷ்ணுகுந்தினப் பேரரசு** (*Vishnukundina Empire*) இந்தியாவின் தக்காணப் பீடபூமி, ஒடிசா மற்றும் பல தென்னிந்தியப் பகுதிகளை கி. பி 420 முதல் 624 முடிய ஆண்டது. தக்கான வரலாற்றில் விஷ்ணுகுந்தினப் பேரரசு சிறப்பான பங்களித்தது.
இப்பேரரசு காலத்தில் தெலுங்கு, சமசுகிருதம் மொழி இலக்கியங்கள் வளர்ந்தன. சிவபெருமானுக்கு கோயில்கள் கட்டப்பட்டது. பெஜவடா, உண்டவல்லி, பைவரகொண்டா குகைக் கோயில்கள் இப்பேரரசு காலத்தில் உருவாயின. இப்பேரரசை 420இல் நிறுவியவர் இந்திரவர்மன் ஆவார்.  
கி. பி 514இல் இப்பேரரசு சுருங்கி தெலுங்கானப் பகுதியை மட்டும் ஆண்டது. இப்பேரரசின் வீழ்ச்சியின் போது, கோதாவரி ஆற்றுக்கு வடக்கே இருந்த கலிங்க நாடு தன்னாட்சி உரிமை பெற்றனர். கிருஷ்ணா ஆற்றுக்கு தெற்கே இருந்த பகுதிகள் பல்லவர்களால் கைப்பற்றப்பட்டன. சாளுக்கிய மன்னர் இரண்டாம் புலிகேசியால் விஷ்ணுகுண்டினப் பேரரசின் பிற பகுதிகள் கைப்பற்றப்பட்டு, கி. பி 624இல் விஷ்ணுகுண்டினப் பேரரசு வீழ்ச்சியுற்றது.  
இரண்டாம் புலிகேசி கைப்பற்றிய விஷ்ணுகுந்தினப் பேரரசின் பகுதிகளை நிர்வாகம் செய்ய தன் உடன் பிறப்பான குப்ஜ விஷ்ணுவர்தனை ஆளுனராக்கினான். பின்னாளில் விஷ்ணுவர்தன் தான் நிர்வகித்த பகுதிகளை சுதந்திர நாடாக அறிவித்துக் கொண்டு, கீழைச் சாளுக்கியர் எனும் புதிய அரசை அமைத்தான்.
# விஷ்ணுகுந்தினப் பேரரசு

## விஷ்ணுகுண்டினப் பேரரசின் ஆட்சியாளர்கள்

1. இந்திர வர்மன்
1. இரண்டாம் மாதவ வர்மன் கி. பி 440 - 460
1. விக்கிரமேந்திர வர்மன் கி. பி 555 – 569
1. இரண்டாம் கோவிந்த வர்மன் கி. பி 573 - 621
# பொன்னாலை

**பொன்னாலை**, இலங்கையின் யாழ்ப்பாண மாவட்டத்தில், வலிகாமம் மேற்குப் பிரதேச செயலாளர் பிரிவில் அமைந்துள்ள ஒர் ஊர். யாழ்ப்பாணக் கடலேரிக் கரையில் காரைநகரை நோக்கியபடி அமைந்துள்ள இந்த ஊர், யாழ்ப்பாணம்-மானிப்பாய்-காரைநகர் வீதி, யாழ்ப்பாணம்-பொன்னாலை-பருத்தித்துறை வீதி, வட்டுக்கோட்டை-மூளாய் வீதி என்பவற்றால் வரையறுக்கப்படும் பகுதிக்குள் ஏறத்தாழ அடங்குகிறது. சுழிபுரம், மூளாய், வட்டுக்கோட்டை என்னும் ஊர்கள் பொன்னாலையைச் சுற்றி அமைந்துள்ளன.
# பாரதி மகளிர் கல்லூரி (தன்னாட்சி)

**பாரதி மகளிர் கல்லூரி (தன்னாட்சி)** இந்தியாவின் சென்னையில் தன்னாட்சி தகுதியுடன் செயற்பட்டுவரும் தமிழக அரசின் கலைக் கல்லூரியாகும். இக்கல்லூரி 1964ஆம் ஆண்டில் *அரசினர் மகளிர் கலைக்கல்லூரி* என தொடங்கப்பட்ட இக்கல்லூரி, சுப்பிரமணிய பாரதியார் நினைவாக பாரதி மகளிர் கல்லூரி என பெயர்மாற்றம் செய்யப்பட்டது. தற்போது சென்னை பல்கலைக்கழகத்தின் அனுமதியுடன் தன்னாட்சி கல்லூரியாக செயற்பட்டு வருகிறது. இக்கல்லூரிக்கு, தேசிய மதிப்பீடு மற்றும் தரச்சான்று அவையால் (NAAC) "ஏ" மதிப்பீடு அளிக்கப்பட்டுள்ளது.
# பாரதி மகளிர் கல்லூரி (தன்னாட்சி)

## இதனையும் காண்க

- சென்னையில் கல்வி
- தமிழ்நாடு அரசு கலை மற்றும் அறிவியல் கல்லூரிகள் பட்டியல்
# முசாபர்பூர் மாவட்டம்

## பொருளாதாரம்

2006ஆம் ஆண்டு மத்திய அரசு ஒரு கணக்கெடுப்பை வெளியிட்டது. அதில் பொருளாதாரத்தில் பின்தங்கிய 250 மாவட்டங்கள் பட்டியலிடப்பட்டன. இந்த மாவட்டமும் அந்த பட்டியலில் இடம் பெற்றிருப்பதால் இதுவும் பொருளாதாரத்தில் பின்தங்கிய மாவட்டங்களுக்கான மத்திய அரசின் நிதியைப் பெறுகிறது.
# மூன்றாம் பானிபட் போர்

**மூன்றாம் பானிபட் போர்** 14 ஜனவரி 1761ல் டில்லிக்கு வடக்கே 60மைல் (97கி.மீ) தொலைவில் பானிபட் என்ற இடத்தில் மராட்டிய பேரரசின் வடக்கு படைக்கும், ஆப்கானிஸ்தான் மன்னர் அகமது சா அப்தாலிக்கும் இடையில் நடந்தது. அகமது சா துரானியை, ரோகில்லாக்கள் மற்றும் அவத் நவாபு *சுஜா-உத்-தௌ* ஆதரித்தனர்.  
ஆப்கானியர்களுக்கு எதிரான இப்போரில் இராசபுத்திரப் படைகளும், சீக்கியப் படைகளும் மராட்டியப் படைகளுக்கு உதவ முன் வரவில்லை. எனவே மராத்தியப் படைகள் தோல்வி கண்டது. ஆப்கானியர்களின் வெற்றி இந்திய வரலாற்றில் ஒரு பெரும் திருப்புமுனையாக அமைந்தது.
# மூன்றாம் பானிபட் போர்

## போரின் விளைவுகள்

- போரில் ஆப்கானியர்களின் வெற்றி இந்திய வரலாற்றில் ஒரு பெரும் திருப்புமுனையாக அமைந்தது. மராத்தியர்கள் பஞ்சாப், சம்மு காசுமீர், தில்லி, தோவாப் எனும் கங்கைச் சமவெளி பகுதிகளை ஆப்கானியர்களுக்கு விட்டுக் கொடுத்தனர்.  
- மராத்தியப் பேரரசு சிதைந்து, தனித்தனி நாடுகளாக மாறியது. பஞ்சாபில் சீக்கியப் பேரரசு எழுச்சி பெற வழி வகுத்தது. தென்னிந்தியாவில் கிழக்கிந்திய கம்பெனி ஆட்சி விரிவுபடுத்த இப்போர் காரணமாக அமைந்தது.
# மூன்றாம் பானிபட் போர்

## இதனையும் காண்க

- மராத்தியப் பேரரசு
# 1928 இம்பீரியல் ஏர்வேஸ் விக்கேர்ஸ் வுல்கன் விபத்து

**1928 இம்பீரியல் ஏர்வேஸ் விக்கேர்ஸ் வுல்கன் விபத்து** *(1928 Imperial Airways Vickers Vulcan crash)* 1928 ஆம் ஆண்டு சூலை 13 ஆம் திகதி நிகழ்ந்த வானூர்தி விபத்து. இம்பீரியல் எயார்வேசு இயக்கி வந்த **விக்கேர்சு வுல்கன்** வானூர்தி, இங்கிலாந்து லண்டன் கிரொய்டன் வானூர்தி தளத்திலிருந்து புறப்பட்ட 3 ஆவது மைல் தூரத்தில் புர்லே, சர்ரே அருகே விபத்துக்குள்ளானது. இந்த விபத்தில் 4 பேர்கள் மாண்டனர், 2 பேர்கள் உயிர் தப்பினர். 5 பயணிகள், 1 வானோடி இருந்த நிலையில், இது ஒரு சோதனை பறப்பின்போது இயந்திரப்பழுதால் விழுந்து நொறுங்கி விபத்துக்குள்ளானதாக அறியப்படுகிறது.
# 1928 இம்பீரியல் ஏர்வேஸ் விக்கேர்ஸ் வுல்கன் விபத்து

## வானூர்தி

விபத்துக்குள்ளான இந்த வானூர்தி, விக்கர்சு வல்கன் நிறுவனத்தில் பதிவுசெய்யப்பட்ட G-EBLB ஆகும், இது எட்டு பேர் பயணிக்கக்கூடிய ஒற்றை இயந்திரம் கொண்ட இருதள வானூர்தியாகும். மே 1925 இல் இம்பீரியல் எயர்வேசுக்கு வழங்கப்பட்டது மற்றும் கட்டப்பட்ட ஒன்பது வானூர்திகளில் இது கடைசியாக வானூர்தியாகும். மேலும் அதன் தோற்றத்தால் வானூர்தி நிலையத்தைச் சுற்றியுள்ள உள்ளூர்வாசிகளால், இதன் இயந்திர வடிவத்தின் காரணமாக "பறக்கும் பன்றி" என்று அழைக்கப்பட்டது. முதலில் சரக்குகள் போக்குவரத்திற்கு பயன்படுத்தப்பட்ட இந்த வானூர்தி, எட்டு பயணிகளை ஏற்றிச் செல்லும் வகையில் மீண்டும் வடிவமைக்கப்பட்டது.
# வளங்குன்றா வளர்ச்சிக் குறிக்கோள்கள்

**வளங்குன்றா வளர்ச்சிக் குறிக்கோள்கள்** அல்லது **நிலையான அபிவிருத்திக்கான நோக்கங்கள்** அல்லது **உலகளாவிய குறிக்கோள்கள்** அல்லது **நிலையான வளர்ச்சி இலக்குகள்** (Sustainable Development Goals - SDGs), என்பவை வருங்காலத்தில் பன்னாட்டு வளர்ச்சியானது எட்டவேண்டிய இலக்குகள் பற்றிய ஐக்கிய நாடுகள் சபையின் முன்மொழிவுகளாகும். இவை ஐக்கிய நாடுகளால் உருவாக்கப்பட்டு, நிலையான அபிவிருத்திக்கான உலகளாவிய நோக்கங்களாக ஊக்குவிக்கப்படுகின்றன. இவை 2015ஆம் ஆண்டின் இறுதியில் காலாவதியான புத்தாயிரமாண்டு வளர்ச்சிக் குறிக்கோள்களைப் பதிலீடு செய்வனவாகும்.. இது, 2016 ஆம் ஆண்டு முதல் 2030 ஆம் ஆண்டு வரையிலான பதினைந்து ஆண்டு காலத்திற்குரிய 169 குறிப்பிட்ட இலக்குகளுடன் கூடிய 17 பன்னாட்டு வளர்ச்சிக்கான குறிக்கோள்களைக் கொண்ட தீர்மானம் ஆகும்.
# கண்வ குலம்

**கண்வ குலம்** (Kanva or Kanvayana Dynasty) என்பது தற்கால பிகார் மாநிலமான மகத நாட்டை ஆண்ட ஒரு பிராமண அரச குலமாகும். கண்வ குலத்தினர் கி. மு 75 முதல் கி. மு 30 முடிய 45 ஆண்டுகள் மகத நாட்டை ஆண்டனர்.  
சுங்கப் பேரரசின் இறுதி அரசனான தேவபூதியை, கண்வ குலப் பிராமணன் வாசுதேவ கண்வர் கி. மு 75இல் வெற்றி கொண்டு மகத நாட்டை ஆளத்துவங்கினான்.  
மகத நாட்டை நான்கு கண்வ குல அரசர்கள் ஆண்டனர். இறுதியாக கி. மு 30இல் குசானர்களிடம் ஆட்சியை பறிகொடுத்தனர்.
# கண்வ குலம்

## கண்வ குல ஆட்சியாளர்கள்

- வாசுதேவ கண்வர் கி மு 75 – 66
- பூமிபுத்திரன் கி மு 66 – 52
- நாராயணன் கி மு 52 – 40
- சுசர்மன் கி மு 40 – 30
# கண்வ குலம்

## இதனையும் காண்க

- பிராமண அரச குலங்கள்
# கலி. பூங்குன்றன்

**கலி. பூங்குன்றன்** (பிறப்பு: 15 ஆகஸ்டு 1939) பகுத்தறிவாளர், எழுத்தாளர் மற்றும் கவிஞர் ஆவார். திராவிடர் கழகத் துணைத்தலைவர் மற்றும்விடுதலை நாளிதழின் பொறுப்பாசிரியரும் ஆவார்.'மின்சாரம்' என்னும் பெயரில் இவர் விடுதலையில் எழுதும் கட்டுரைகள் மிகவும் புகழ் பெற்றவை ஆகும்.ஓய்வு ஊதியம் பற்றி எல்லாம் கவலைப்படாமல்,அரசாங்க வேலையை விட்டுவிட்டு,திராவிடர் கழகத்தில் முழு நேரமாகப் பணியாற்ற வந்தவர்.கடந்த 45 ஆண்டுகளுக்கு மேலாக விடுதலையின் பொறுப்பு ஆசிரியராகப் பணியாற்றுபவர்."தகவல் களஞ்சியம்" எனத் தோழமைக் கட்சித்தலைவர்களால் அழைக்கப்படுபவர்.கவிஞர் கலி. பூங்குன்றன் தனக்கு அடுத்து திராவிடர் கழகத்தின் தலைவராக செயல்படுவார் எனத் திராவிடர் கழகத்தின் தலைவர் கி. வீரமணி தஞ்சாவூரில் 23 பிப்ரவரி 2019 அன்று நடைபெற்ற திராவிடர் கழக மாநில மாநாடு மற்றும் சமூக நீதி மாநாட்டின் போது செய்தியாளர்களிடம் தெரிவித்தார்.
# கலி. பூங்குன்றன்

## பின்புலமும் பணிகளும்

மயிலாடுதுறையில் பிறந்த இவரின் இயற்பெயர் கலியமூர்த்தி. கால்நடைத் துறையில் 22 ஆண்டுகள் பணியாற்றி, கால்நடை விரிவாக்க அலுவலராகப் பொறுப்பில் இருந்து விருப்ப ஒய்வு பெற்று திராவிடர் கழகத்தில் முழுநேர இயக்கப் பணியில் ஈடுபட்டார்.  
பெரியார் ஈ. வெ. இராமசாமி, மணியம்மையார் மற்றும் கி. வீரமணி ஆகியோர் தலைமையில் தொடர்ந்து இயங்கி வருபவர். விடுதலை (இதழ்)யில் பகுத்தறிவுக் கருத்துகளையும் தமிழின நலம் சார்ந்த எண்ணங்களையும் கட்டுரைகள் வழியாகப் பல ஆண்டுகள் எழுதி வருகிறார். நூல்களும் அவரால் எழுதப்பட்டுள்ளன. மின்சாரம், மயிலாடன் என்னும் புனை பெயர்களில் விடுதலையில் எழுதி வருகிறார். அவருடைய இரண்டு பெண் மக்களுக்கும் சாதி மறுப்புத் திருமணம் செய்து வைத்தார்.